ddrg/super_eurlex huggingface dataset:
SL Uradni list Evropske unije L 29/5

DIREKTIVA KOMISIJE 2010/3/EU

z dne 1. februarja 2010

o spremembi prilog III in VI k Direktivi Sveta 76/768/EGS zaradi prilagajanja tehničnemu napredku

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2) Direktive,

po posvetovanju z Znanstvenim odborom za varstvo potrošnikov,

ob upoštevanju naslednjega:

(1) Znanstveni odbor za potrošniške izdelke (v nadaljevanju: SCCP), ki ga je z Odločbo Komisije 2008/721/ES (2) nadomestil Znanstveni odbor za varstvo potrošnikov (v nadaljevanju: SCCS) je v svojem mnenju 15. aprila 2008 navedel, da je Ethyl Lauroyl Arginate HCl varen za potrošnike, če se ga v dovoljeni koncentraciji, ki ne presega 0,8 %, uporablja v milu, šamponih proti prhljaju in nerazpršilnih deodorantih. Zato ga je treba vključiti v Prilogo III k Direktivi 76/768/EGS.

(2) SCCP je v istem mnenju navedel, da je Ethyl Lauroyl Arginate HCl varen za potrošnike, če se ga v dovoljeni koncentraciji, ki ne presega 0,4 %, uporablja kot konzervans v kozmetičnih izdelkih. Vendar pa je odbor menil, da se ga zaradi možnega draženja sluznice in dihalnih poti ne sme uporabljati v izdelkih za nego ustnic, izdelkih za usta in v razpršilih. Zato ga je treba v skladu z navedenimi omejitvami vključiti v Prilogo VI k Direktivi 76/768/EGS.

(3) Direktivo 76/768/EGS je zato treba ustrezno spremeniti.

(4) Ukrepi, predvideni s to direktivo, so v skladu z mnenjem Stalnega odbora za kozmetične izdelke –

SPREJELA NASLEDNJO DIREKTIVO:

Člen 1

Prilogi III in VI k Direktivi 76/768/EGS se spremenita v skladu s Prilogo k tej direktivi.

Člen 2

1. Države članice najpozneje do 1. septembra 2010 sprejmejo in objavijo zakone in druge predpise, potrebne za uskladitev s to direktivo. Besedilo teh predpisov takoj sporočijo Komisiji.

Navedene predpise uporabljajo od 1. marca 2011.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 1. februarja 2010 Za Komisijo Predsednik José Manuel BARROSO

(1) UL L 262, 27.9.1976, str. 169.

(2) UL L 241, 10.9.2008, str. 21.
(7)

Glede na ugotovitve poročila o oceni je primerno zahtevati, da se v skladu s členom 5 Direktive 98/8/ES in Priloge VI k Direktivi pri izdaji dovoljenj za pripravke, ki vsebujejo tolilfluanid in se uporabljajo za zaščito lesa, uporabijo ukrepi za zmanjšanje tveganja, da se tveganje zmanjša na sprejemljivo raven. Zlasti je primerno zahtevati, da se pripravki, namenjeni industrijski ali poklicni uporabi, uporabljajo z ustrezno zaščitno opremo, razen če se lahko dokaže, da je tveganje za industrijske ali poklicne uporabnike mogoče kako drugače zmanjšati. Treba je sprejeti ustrezne ukrepe za varovanje tal in vode, saj je bilo med presojo ugotovljeno nesprejemljivo tveganje za ta ekosistema. Zato se predložijo navodila, v katerih bo navedeno, da je treba obdelani les po obdelavi hraniti pod streho in/ali na neprepustni trdni podlagi in omogočiti zbiranje pripravkov za ponovno uporabo ali odstranitev.
(7)

Države članice bi morale Direktivo 87/372/EGS, kakor je bila spremenjena, prenesti v šestih mesecih od začetka veljavnosti te direktive. Čeprav to samo po sebi ne zahteva od držav članic, da spremenijo veljavne pravice do uporabe ali začnejo postopek odobritve, morajo spoštovati zahteve Direktive 2002/20/ES, kakor hitro se da pas 900 MHz na voljo v skladu s to direktivo. Pri tem bi morale države članice zlasti preveriti, ali bi se lahko z izvajanjem te direktive povzročilo izkrivljanje konkurence na zadevnih mobilnih trgih. Če ugotovijo, da se to dogaja, bi morale preučiti, ali je objektivno utemeljeno in sorazmerno spremeniti pravice do uporabe tistih operaterjev, ki so jim bile podeljene pravice do uporabe frekvenc iz pasu 900 MHz, ter, kadar je to sorazmerno, pregledati te pravice do uporabe in jih ponovno razdeliti, da se odpravijo taka izkrivljanja. Pred odločitvijo o takšnem ukrepanju bi se bilo treba posvetovati z javnostjo.
„15

alfakloraloza

(R)-1,2-O-(2,2,2-trikloroetiliden)-α-D-glukofuranoza št. ES: 240-016-7 št. CAS: 15879-93-3

825 g/kg

1. julij 2011

30. junij 2013

30. junij 2021

14
5.

Priloga se spremeni: (a) v točki 1.1 poglavja I se odstavek z naslovom „Enota za termodinamično temperaturo“ nadomesti z naslednjim: „Enota za termodinamično temperaturo Enota za termodinamično temperaturo, kelvin, je 1/273,16 del termodinamične temperature trojne točke vode. Ta definicija se nanaša na vodo, katere izotopska sestava je opredeljena z naslednjimi razmerji množin snovi: 0,00015576 mol 2H na mol 1H, 0,0003799 mol 17O na mol 16O in 0,0020052 mol 18O na mol 16O. (resolucija št. 4 trinajste konference CGPM (1967) in resolucija št. 10 triindvajsete konference CGPM (2007))“; (b) naslov točke 1.1.1 poglavja I se nadomesti z naslednjim: (c) naslov točke 1.2 poglavja I se naslov nadomesti z naslednjim: (d) točka 1.2.1 poglavja I se črta; (e) točki 1.2.2 in 1.2.3 poglavja I se nadomestita z naslednjim: „1.2.2 Splošno pravilo za izpeljane enote SI Enote, ki so koherentno izpeljane iz osnovnih enot SI, so podane kot algebrski izrazi v obliki zmnožkov potenc osnovnih enot SI s številskimi faktorji, enakimi 1. 1.2.3 Izpeljane enote SI s posebnimi imeni in simboli Veličina Enota Izraženo Ime Simbol z drugimi enotami SI z osnovnimi enotami SI ravninski kot radian rad m · m–1 prostorski kot steradian sr m2 · m–2 frekvenca herc, hertz Hz s–1 sila njuten, newton N m · kg · s–2 tlak, napetost paskal, pascal Pa N · m–2 m–1 · kg · s–2 energija, delo, toplota džul, joule J N · m m2 · kg · s–2 moč (5), energijski tok Vat, watt W J · s–1 m2 · kg · s–3 Elektrina, električni naboj kulon, coulomb C s · A Električni potencial, razlika, potencialov lastna (vsebovana) napetost volt V W · A–1 m2 · kg · s–3 · A–1 Električna upornost ohm Ω V · A–1 m2 · kg · s–3 · A–2 Prevodnost simens, siemens S A · V–1 m–2 · kg–1 · s3 · A2 Kapacitivnost farad F C · V–1 m–2 · kg–1 · s4 · A2 Magnetni pretok veber, weber Wb V · s m2 · kg · s–2 · A–1 Gostota magnetnega pretoka tesla T Wb · m–2 kg · s–2 · A–1 Induktivnost henri, henry H Wb · A–1 m2 · kg · s–2 · A–2 Svetlobni tok lumen lm cd · sr cd Osvetljenost luks, lux lx lm · m–2 m–2 · cd Aktivnost (radionuklida) bekerel, becquerel Bq s–1 Absorbirana doza, specifična uvožena energija, kerma, indeks absorbirane doze grej, gray Gy J · kg–1 m2 · s–2 Ekvivalentna doza sivert, sievert Sv J · kg–1 m2 · s–2 Katalitična aktivnost katal kat mol · s–1 Enote izpeljane iz osnovnih enot SI so lahko izražene z izrazi, naštetimi v poglavju I. Izpeljane enote SI so lahko izražene s posebnimi imeni in simboli iz zgornje preglednice; na primer enota SI za dinamično viskoznost je lahko izražena kot m–1 · kg · s–1 or N · s · m–2 or Pa · s.“; (f) v poglavju II se v tabeli črta naslednja vrstica: „Vpis v zemljiško knjigo aker 1 ak = 4 047 m2 ak“ (g) v poglavju II se zadnji stavek nadomesti z naslednjim: „Enote, naštete v tem poglavju, se lahko medsebojno ali z enotami iz poglavja I kombinirajo v sestavljene enote.“
(4)

V preteklosti je bilo sprejetih več sprememb, da bi družbam, ki jih zajemata direktivi 78/660/EGS in 83/349/EGS, omogočili uporabo računovodskih metod v skladu z mednarodnimi standardi računovodskega poročanja (MSRP). V skladu z Uredbo (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (5) morajo družbe, katerih vrednostni papirji so sprejeti v trgovanje na reguliranem trgu katere koli države članice, pripraviti svoje konsolidirane računovodske izkaze v skladu z MSRP in so zato izvzete iz večine zahtev iz direktiv 78/660/EGS in 83/349/EGS. Vendar računovodstvo za mala in srednje velika podjetja v Skupnosti še vedno temelji na navedenih direktivah.
SL Uradni list Evropske unije L 91/20

DIREKTIVA KOMISIJE 2009/25/ES

z dne 2. aprila 2009

o spremembi Direktive Sveta 91/414/EGS glede razširitve uporabe aktivne snovi piraklostrobin

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti druge alinee drugega pododstavka člena 6(1) Direktive,

ob upoštevanju naslednjega:

(1) Z Direktivo Komisije 2004/30/ES (2) je bil piraklostrobin kot aktivna snov vključen v Prilogo I k Direktivi 91/414/EGS.

(2) Ob zahtevku za vključitev piraklostrobina je njegov proizvajalec BASF SE (v nadaljnjem besedilu: prijavitelj) predložil podatke o uporabah za nadzor nekaterih gliv, ki podpirajo splošni sklep o možnih pričakovanjih, da bodo fitofarmacevtska sredstva, ki vsebujejo piraklostrobin, izpolnjevala varnostne zahteve iz člena 5(1)(a) in (b) Direktive 91/414/EGS. Zato je bil piraklostrobin vključen v Prilogo I k navedeni direktivi s posebno določbo, da ga lahko države članice registrirajo za uporabo le kot fungicid.

(3) Poleg nadzora gliv pri nekaterih kmetijskih uporabah je prijavitelj zdaj zaprosil za spremembo navedenih posebnih določb, da se lahko piraklostrobin uporablja kot rastni regulator. V podporo takšni razširitvi uporabe je prijavitelj predložil dodatne informacije.

(4) Nemčija je ocenila informacije in podatke, ki jih je predložil prijavitelj. Komisijo je oktobra 2008 obvestila o sklepu, da zahtevana razširitev uporabe ne pomeni nobenih tveganj poleg že upoštevanih pri posebnih določbah za piraklostrobin v Prilogi I k Direktivi 91/414/EGS in v poročilu Komisije o pregledu za navedeno snov. Razširitev zlasti ne vključuje spremembe parametrov zahtevka, kakor so določeni v posebnih določbah Priloge I k Direktivi 91/414/EGS.

(5) Zato je upravičeno spremeniti posebne določbe za piraklostrobin.

(6) Direktivo 91/414/EGS je zato treba ustrezno spremeniti.

(7) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

Priloga I k Direktivi 91/414/EGS se spremeni v skladu s Prilogo k tej direktivi.

Člen 2

Države članice sprejmejo in objavijo zakone in druge predpise, potrebne za uskladitev s to direktivo, najpozneje do 3. avgusta 2009. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.

Države članice navedene predpise uporabljajo od 4. avgusta 2009.

Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 2. aprila 2009 Za Komisijo Androulla VASSILIOU Članica Komisije

(1) UL L 230, 19.8.1991, str. 1.

(2) UL L 77, 13.3.2004, str. 50.
Popravek Direktive 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov

( Uradni list Evropske unije L 309 z dne 24. novembra 2009 )

Stran 75, člen 4(2), prvi pododstavek:

besedilo:

„2. Države članice predložijo svoje nacionalne akcijske načrte Komisiji in drugim državam članicam do 14. decembra 2012.“

se glasi:

„2. Države članice predložijo svoje nacionalne akcijske načrte Komisiji in drugim državam članicam do 26. novembra 2012.“

Stran 75, člen 4(3), prvi pododstavek:

besedilo:

„3. Komisija Evropskemu parlamentu in Svetu najkasneje do 14. decembra 2014 predloži […]“

se glasi:

„3. Komisija Evropskemu parlamentu in Svetu najpozneje do 26. novembra 2014 predloži […]“.

Stran 75, člen 4(3), drugi pododstavek:

besedilo:

„Komisija Evropskemu parlamentu in Svetu najkasneje do 14. decembra 2018 predloži […]“

se glasi:

„Komisija Evropskemu parlamentu in Svetu najpozneje do 26. novembra 2018 predloži […]“.

Stran 75, člen 5(2):

besedilo:

„2. Države članice do 14. decembra 2013 uvedejo […]“

se glasi:

„2. Države članice do 26. novembra 2013 uvedejo […]“.

Stran 76, člen 6(4):

besedilo:

„4. Ukrepi iz odstavkov 1 in 2 se sprejmejo do 14. decembra 2015.“

se glasi:

„4. Ukrepi iz odstavkov 1 in 2 se sprejmejo do 26. novembra 2015.“

Stran 76, člen 7(3):

besedilo:

„[…] Komisija v sodelovanju z državami članicami do 14. decembra 2012 oblikuje […]“

se glasi:

„[…] Komisija v sodelovanju z državami članicami do 26. novembra 2012 oblikuje […]“.

Stran 76, člen 8(2), prvi pododstavek:

besedilo:

„2. Države članice do 14. decembra 2016 zagotovijo, […]“

se glasi:

„2. Države članice do 26. novembra 2016 zagotovijo, […]“.

Stran 80, člen 17, drugi odstavek:

besedilo:

„Države članice obvestijo Komisijo o navedenih določbah najpozneje do 14. decembra 2012 in […]“

se glasi:

„Države članice obvestijo Komisijo o navedenih določbah najpozneje do 26. novembra 2012 in […]“.

Stran 81, člen 23(1), prvi pododstavek:

besedilo:

„1. Države članice sprejmejo zakone in druge predpise, potrebne za uskladitev s to direktivo do 14. decembra 2011.“
(4)

Obstoj izključnih pravic povzroča omejevanje prostega pretoka telekomunikacijske terminalske opreme bodisi pri uvozu in trženju te opreme (vključno s satelitsko opremo), ker se nekateri proizvodi ne tržijo, bodisi pri priključitvi, spuščanju v obratovanje ali vzdrževanju, ker ob upoštevanju značilnosti trga, zlasti pa raznolikosti in tehnične narave proizvodov, monopol nima spodbude, niti da bi te storitve zagotavljal za proizvode, ki jih ni tržil ali uvažal, niti da bi svoje cene prilagodil stroškom, saj ne grozi konkurenca novih udeležencev na trgu. Ob upoštevanju dejstva, da je za večino trgov opreme značilna velika izbira telekomunikacijske terminalske opreme, ima vsaka posebna pravica, ki neposredno ali posredno omejuje število podjetij, pooblaščenih za uvoz, trženje, priključitev, spuščanje v obratovanje in vzdrževanje take opreme, verjetno enak učinek kakor odobritev izključnih pravic. Take izključne ali posebne pravice pomenijo ukrepe z enakim učinkom, kot ga imajo količinske omejitve, nezdružljive s členom 28 Pogodbe o ustanovitvi Evropske skupnosti. Torej je treba odpraviti vse veljavne izključne pravice pri uvažanju, trženju, priključitvi, spuščanju v obratovanje in vzdrževanju telekomunikacijske terminalske opreme in tudi pravice s primerljivim učinkom – to pomeni vse posebne pravice, razen tistih, ki se enemu ali več podjetjem dodelijo v obliki prednosti z zakoni ali drugimi predpisi in omejujejo samo možnost drugih podjetij, da bi se vključila v eno od prej navedenih dejavnosti v istem geografskem območju pod dejansko enakovrednimi pogoji.
(4)

Zlasti bi bilo treba pooblastiti Komisijo, da spremeni nekatere priloge Direktive 79/409/EGS z vidika znanstvenega in tehničnega napredka. Ker so ti ukrepi splošnega obsega in so namenjeni spreminjanju nebistvenih določb Direktive 79/409/EGS, med drugim z njenim dopolnjevanjem z novimi nebistvenimi določbami, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.
(6)

Preiskave so pokazale, da je za biocidne pripravke, ki se uporabljajo kot rodenticidi in vsebujejo difenakum, pričakovati, da za ljudi ne pomenijo tveganja, razen pri naključnih incidentih z otroki. Tveganje je bilo ugotovljeno v zvezi z neciljnimi živalmi in okoljem. Vendar spadajo ciljni glodalci med škodljivce in bi zato lahko ogrožali javno zdravje. Poleg tega še ni bilo ugotovljeno, ali za difenakum obstajajo ustrezne nadomestne snovi, ki bi bile enako učinkovite in okolju manj škodljive. Zato je upravičeno vključiti difenakum v Prilogo I za omejeno obdobje, da se v vseh državah članicah v skladu s členom 16(3) Direktive 98/8/ES zagotovi, da se izdajo, spremenijo ali razveljavijo dovoljenja za biocidne pripravke, ki se uporabljajo kot rodenticidi in vsebujejo difenakum.
SL Uradni list Evropske unije L 76/41

DIREKTIVA 2008/13/ES EVROPSKEGA PARLAMENTA IN SVETA

z dne 11. marca 2008

o razveljavitvi Direktive Sveta 84/539/EGS o približevanju zakonodaje držav članic o elektromedicinski opremi, ki se uporablja v veterinarstvu

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 95 Pogodbe,

ob upoštevanju predloga Komisije,

ob upoštevanju mnenja Evropskega ekonomsko-socialnega odbora (1),

v skladu s postopkom, določenim v členu 251 Pogodbe (2),

ob upoštevanju naslednjega:

(1) Politike Skupnosti o boljši zakonodaji poudarjajo pomen poenostavitve nacionalne zakonodaje in zakonodaje Skupnosti kot temeljnega elementa za povečanje konkurenčnosti podjetij in doseganje ciljev Lizbonske agende.

(2) Metoda za oceno skladnosti iz Direktive Sveta 84/539/EGS (3) ni več potrebna za namene notranjega trga in trgovine s tretjimi državami.

(3) Delovanje notranjega trga ter zaščita uporabnikov in živali se lahko učinkoviteje zagotovita z drugo zakonodajo Skupnosti.

(4) Direktivo 84/539/EGS bi bilo zato treba razveljaviti.

(5) Razveljavitev Direktive 84/539/EGS pomeni, da vzorec znaka skladnosti iz Priloge III navedene direktive po 31. decembru 2008 ne bo več na voljo in da je treba ustrezne nacionalne izvedbene ukrepe v skladu s tem razveljaviti –

SPREJELA NASLEDNJO DIREKTIVO:

Člen 1

Direktiva 84/539/EGS se razveljavi z učinkom od 31. decembra 2008.

Člen 2

Države članice sprejmejo zakone in druge predpise, potrebne za uskladitev s to direktivo pred 31. decembrom 2008. Besedilo navedenih predpisov in korelacijsko tabelo med njimi in to direktivo nemudoma posredujejo Komisiji.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropske unije.

V Strasbourgu, 11. marca 2008 Za Evropski parlament Predsednik H.-G. PÖTTERING Za Svet Predsednik J. LENARČIČ

(1) Mnenje z dne 16. januarja 2008 (še ni objavljeno v Uradnem listu).

(2) Mnenje Evropskega parlamenta z dne 29. novembra 2007 (še ni objavljeno v Uradnem listu) in Sklep Sveta z dne 14. februarja 2008.

(3) UL L 300, 19.11.1984, str. 179. Direktiva, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).
(1)

Direktiva 2005/32/ES Evropskega parlamenta in Sveta (3) ter tri druge direktive, ki pomenijo izvedbene ukrepe k navedeni direktivi v smislu člena 15 navedene direktive, in sicer Direktiva Sveta 92/42/EGS z dne 21. maja 1992 o zahtevanih izkoristkih novih toplovodnih kotlov na tekoča ali plinasta goriva (4), Direktiva 96/57/ES Evropskega parlamenta in Sveta z dne 3. septembra 1996 o zahtevah po energetski učinkovitosti za gospodinjske električne hladilnike, zamrzovalnike in njihove kombinacije (5) in Direktiva 2000/55/ES Evropskega parlamenta in Sveta z dne 18. septembra 2000 o zahtevah za energijsko učinkovitost predstikalnih naprav za fluorescenčne sijalke (6), določajo, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (7).
(1)

V skladu z Direktivo 91/414/EGS so registracije fitofarmacevtskih sredstev za uporabo na določenih kulturah v pristojnosti držav članic. Take registracije morajo temeljiti na oceni učinkov na zdravje ljudi in živali ter vpliva na okolje. Elementi, ki jih je pri takšnih ocenah treba upoštevati, vključujejo izpostavljenost izvajalca tretiranja in drugih prisotnih oseb ter vpliv na kopensko, vodno in zračno okolje kot tudi vpliv na ljudi in živali zaradi uživanja ostankov na tretiranih kulturah.
SL Uradni list Evropske unije L 329/33

DIREKTIVA KOMISIJE 2007/71/ES

z dne 13. decembra 2007

o spremembi Priloge II k Direktivi 2000/59/ES Evropskega parlamenta in Sveta z dne o pristaniških zmogljivostih za sprejem ladijskih odpadkov in ostankov tovora

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 2000/59/ES Evropskega parlamenta in Sveta z dne 27. novembra 2000 o pristaniških napravah za sprejem odpadkov z ladij in ostankov tovora (1) in zlasti člena 15 Direktive,

ob upoštevanju naslednjega:

(1) Priloga IV h Konvenciji Marpol 73/78 o preprečevanju onesnaževanja morja z ladijskimi odplakami je začela veljati 27. septembra 2003, revidirana verzija pa 1. avgusta 2005.

(2) Člen 16 Direktive 2000/59/ES določa, da se uporaba te direktive glede odplak odloži do izteka 12 mesecev od začetka veljavnosti Priloge IV h Konvenciji Marpol.

(3) Poveljnik ladje, ki je namenjena v pristanišče Skupnosti, mora v skladu s členom 6 Direktive 2000/59/ES izpolniti obrazec iz Priloge II k Direktivi ter navedene podatke sporočiti organu, ki ga za ta namen imenuje država članica, v kateri je pristanišče.

(4) Priloga II se ne nanaša na odplake in jo je zato treba spremeniti, da se vključi odplake kot dodatno vrsto odpadkov, ki jih je treba sporočiti pred vstopom v pristanišče. Na določbe Direktive glede odplak je treba gledati zlasti v povezavi s predpisi Priloge IV h Konvenciji Marpol, ki zagotavlja možnost, da se pod posebnimi pogoji odplake odloži v morje. To se uporablja brez poseganja v strožje zahteve o oddaji odpadkov z ladij, ki so bile sprejete v skladu z mednarodnim pravom.

(5) Ukrepi, predvideni s to direktivo, so v skladu z mnenjem Odbora za varnost na morju in preprečevanje onesnaževanja z ladij, ustanovljenega z Uredbo (ES) št. 2099/2002 Evropskega parlamenta in Sveta (2) –

SPREJELA NASLEDNJO DIREKTIVO:

Člen 1

Priloga II k Direktivi 2000/59/ES se nadomesti z besedilom v Prilogi k tej direktivi.

Člen 2

Prenos

1. Države članice sprejmejo zakone in druge predpise, potrebne za uskladitev s to direktivo, najpozneje do 15. junija 2009. Komisiji takoj pošljejo besedila navedenih predpisov ter primerjalno tabelo med navedenimi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 13. decembra 2007 Za Komisijo Jacques BARROT Podpredsednik

(1) UL L 332, 28.12.2000, str. 81. Direktiva, kakor je bila spremenjena z Direktivo 2002/84/ES (UL L 324, 29.11.2002, str. 53).

(2) UL L 324, 29.11.2002, str. 1. Uredba, kakor je bila nazadnje spremenjena z Uredbo Komisije (ES) št. 93/2007 (UL L 22, 31.1.2007, str. 12).